Diari Oficial de la Generalitat Valenciana


Sumari del DOGV 6672, del 16-12-2011 (2011/12619)

RESOLUCIÓ de 2 de desembre de 2011, de la Universitat d'Alacant, per la qual es convoquen concursos d'accés a places de cossos de funcionaris docents universitaris.
--------------------------------------------------------------------------------------------------------------------------------------------------------------------

### Dades del document

Número de DOGV
:   6672

Data del DOGV
:   16-12-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/12550


Data del document
:   07-12-2011

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 2 de desembre de 2011, de la Universitat d'Alacant, per la qual es convoquen concursos d'accés a places de cossos de funcionaris docents universitaris. [2011/12309]
A tenor de l'establit en l'article 144 de l'Estatut de la Universitat d'Alacant i en la base 3 de la normativa de la Universitat d'Alacant per a la regulació dels concursos d'accés als cossos docents universitaris.
Aquest Rectorat, fent ús de les seues competències, ha resolt convocar a concurs d'accés les places que s'indiquen en l'annex I de la present resolució, d'acord amb les següents bases:
Primera. Règim jurídic
Aquest concurs d'accés es regirà per les bases d'aquesta convocatòria, per l'establit en la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; el Reial Decret 1313/2007, de 5 d'octubre, pel qual es regula el règim dels concursos d'accés a cossos docents universitaris; l'Estatut de la Universitat d'Alacant, aprovat per Decret 73/2004, de 7 de maig, del Consell de la Generalitat (DOGV de 18 de maig de 2004); l'Acord de Consell de Govern de 27 de febrer de 2009, pel qual s'aprova la normativa de la Universitat d'Alacant per a la regulació dels concursos d'accés als cossos docents universitaris; i altra normativa de general aplicació.
De conformitat amb el que preveu l'Acord de Consell de Govern de la Universitat d'Alacant, de 26 de gener de 2010, pel qual s'aprova el Pla d'Igualtat d'Oportunitats entre Dones i Hòmens de la Universitat d'Alacant, es fa constar que:
- Existeix infrarepresentació de les dones en la categoria de catedràtic d'universitat en les àrees d'Història del Dret i de les Institucions, de Literatura Espanyola, de Química Orgànica, de Fonaments de l'Anàlisi Econòmica i de Química Analítica; i en la categoria de professor titular d'universitat en les àrees de Química Analítica i de Química Orgànica .
- Existeix infrarepresentació dels hòmens en la categoria de professor titular d'universitat categoria en l'àrea de Medicina Preventiva i Salut Pública.
- No existeix infrarepresentació de cap dels gèneres en les categories convocades en la resta de les àrees.
Segona. Requisits de les candidates o candidats
Per a ser admeses o admesos a aquest concurs d'accés s'hauran de reunir els següents requisits, el compliment dels quals ha d'estar referit a la data d'expiració del termini fixat per a la presentació de sol·licituds i mantenir-se fins al moment de la presa de possessió:
2.1. Requisits generals:
2.1.1. Els recollits en l'article 56 de la Llei 7/2007, de 12 d'abril, de l'Estatut Bàsic de l'Empleat Públic:
a) Nacionalitat. Tindre la nacionalitat espanyola, ser nacional d'algun dels estats membres de la Unió Europea o ser nacional d'un estat inclòs en l'àmbit d'aplicació dels tractats internacionals celebrats per la Unió Europea i ratificats per Espanya en els quals s'aplique la lliure circulació de treballadors.
També podran participar, siga quina siga la seua nacionalitat, el cònjuge de espanyols i de nacionals d'altres Estats membres de la Unió Europea, sempre que no estiguen separats de dret, i els seus descendents i els del seu cònjuge, sempre que no estiguen separats de dret, siguen menors de 21 anys o majors de la dita edat dependents.
b) Tenir complits 16 anys d'edat i no superar de l'edat màxima de jubilació forçosa.
c) Posseir la capacitat funcional per a l'acompliment de les tasques.
d) No haver sigut separada o separat, per mitjà d'expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari en què s'haguera produït la separació o inhabilitació. En el cas de ser nacional d'un altre estat, no trobar-se en situació d'inhabilitació o equivalent ni haver sigut sotmesa o sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.
L'acompliment de les places convocades quedarà sotmés a la Llei 53/1984, de 26 de desembre, i a les normes de desenvolupament, en matèria d'incompatibilitats.
2.1.2. Les o els aspirants que no siguen de nacionalitat espanyola hauran d'acreditar un coneixement adequat de qualsevol de les llengües oficials de la Comunitat Valenciana per al desenvolupament de les seues funcions.
2.1.3. Les o els aspirants que sol·liciten plaça en la qual s'establisca un perfil lingüístic, hauran d'acreditar-ne el nivell establit per a cada plaça.
2.1.4. Abonar les taxes corresponents en concepte de drets d'examen.
2.2. Requisit específic:
2.2.1. Estar en possessió de l'acreditació d'acord amb l'establit en el Reial Decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.
2.2.2. Així mateix podran presentar-se qui pertanyen al cos docent universitari corresponent o superior i no es troben en el cas arreplegat en l'article 65.2 de la Llei Orgànica 4/2007, de 12 d'abril o estiguen en possessió de l'habilitació conforme a l'establit en el Reial Decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius.
Tercera. Sol·licituds
3.1. Les persones que desitgen prendre part en els concursos presentaran, per cada plaça sol·licitada, la corresponent instància segellada en el termini de 20 dies hàbils a comptar de l'endemà de publicar-se aquesta convocatòria en el Butlletí Oficial de l'Estat, en l'Oficina Principal del Registre General de la Universitat o en les oficines auxiliars, situades en les Secretaries de centre i a la seu d'Alacant, o bé, per qualsevol dels procediments establits en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Les sol·licituds que es presenten a través de les oficines de correus hauran d'enviar-se en sobre obert perquè el personal de Correus hi puga estampar en cadascuna el segell de dates abans de la seua certificació i dirigir-se al Campus de Sant Vicent del Raspeig, apartat 99, 03869 Alacant. Aquesta sol·licitud, que s'ajustarà al model de què s'acompanya l'annex II d'aquesta convocatòria, degudament emplenada, anirà acompanyada dels següents documents:
a) Fotocòpia del document nacional d'identitat o, en cas de persones estrangeres, del document que acredite la seua identitat, nacionalitat i data de naixement.
b) Fotocòpia del document justificatiu de l'acreditació o habilitació, d'acord amb l'establit en la base 2.2.
En cas de ser personal funcionari dels cossos docents universitaris, hauran de presentar document que acredite el cos i àrea de coneixement.
c) Per a l'acreditació del requisit arreplegat en la base 2.1.2, haurà d'aportar fotocòpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les seues funcions. En defecte d'això, l'acreditació d'aquest coneixement es determinarà per la comissió en el desenvolupament de la prova contemplada en la base 8.3.
d) Els qui sol·liciten plaça en què en el detall de la seua activitat es reculla perfil lingüístic, hauran d'aportar fotocòpia del document que acredite el nivell de coneixement de la llengua corresponent.
Per a places en les quals s'establisca l'ensenyança en llengua valenciana, s'aportara fotocòpia del certificat de Capacitació Docent en Valencià de la Conselleria d'Educació; certificat de nivell C-1, nivell Mitjà o el seu equivalent homologat dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.
Per a places en les quals s'establisca l'ensenyança en una determinada llengua estrangera, hauran d'aportar fotocòpia del document que n'acredite el nivell establit per a cada plaça, segons la taula d'equivalències de la Universitat d'Alacant que es pot consultar en la pàgina web del Servei de Selecció i Formació en la següent direcció: .
e) Resguard que justifique el pagament de 24,82 euros en concepte de drets d'examen, que s'ingressaran, en efectiu o mitjançant transferència bancària, en la Caixa d'Estalvis del Mediterrani (CAM -2090) d'Alacant, en el compte número 6016334728 de l'Oficina 3191, DC 10, juntament amb el nom i els cognoms, caldrà indicar-hi el nombre del concurs i de la plaça.
Quarta. Protecció de dades personals
Les dades de caràcter personal aportats per les persones aspirants quedaran inclosos en el fitxer automatitzat de personal d'esta Universitat, que es compromet a no fer un ús diferent d'aquell per al qual han sigut sol·licitats, segons la resolució de la Universitat d'Alacant, de 17 de desembre de 2002, per la que es regulen els fitxers automatitzats de dades de caràcter personal (DOGV de 15 de gener de 2003).
La Universitat d'Alacant informa així mateix, sobre la possibilitat d'exercir els drets d'accés, rectificació, cancel·lació i, si és el cas, d'oposició, que preveu l'article 5 de la Llei Orgànica 15/1999, de 13 de desembre, de Protecció de Dades de Caràcter Personal; que han de ser exercits, per escrit, davant del gerent d'aquesta Universitat.
Cinquena. Informació i notificacions del procediment
5.1. D'acord amb el previst en l'article 59.6.b de la Llei 30/1992, de 26 novembre, modificada per la Llei 4/1999, les publicacions detallades en les bases següents substituiran la notificació personal a les persones interessades i produiran els mateixos efectes.
5.2. En el cas d'haver-se de fer alguna notificació personal a la interessada o interessat a la seua adreça postal, es considerarà com vàlida la indicada en la seua instància, de manera que si en el desenvolupament del procediment s'hi produeix cap canvi, serà la seua responsabilitat comunicar-ho.
5.3. La informació referent a aquesta convocatòria pot consultar-se en la pàgina web de la Universitat d'Alacant, a través de la següent adreça: .
Sisena. Relació d'aspirants admesos i exclosos
6.1. Finalitzat el termini de presentació de sol·licituds, el rector de la Universitat d'Alacant, dictarà resolució que es publicarà en el tauler d'anuncis de l'edifici de Rectorat i en la pàgina web del Servei de Selecció i Formació, en la qual constarà la relació provisional d'aspirants admesos i exclosos, indicant-se en aquest cas les causes d'exclusió.
Contra aquesta resolució les o els interessats podran presentar reclamació o esmena en el termini de 10 dies hàbils, comptador des de l'endemà de la seua publicació.
6.2. Finalitzat aquest termini, es publicarà en els mateixos llocs resolució en la qual, a més de declarar aprovada la relació definitiva de persones admeses i excloses, s'arreplegarà el lloc, data i hora de celebració de l'acte de presentació referit en la base 8.
Contra aquesta resolució, que posa fi a la via administrativa, es podrà interposar recurs de reposició en el termini d'un mes o, directament, recurs contenciós administratiu en el termini de dos mesos, comptador des de l'endemà de la publicació de la citada resolució, conforme a l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.
6.3. Les o els candidats que resulten exclosos en la relació definitiva podran sol·licitar el reintegrament de les taxes per drets d'examen, mitjançant instància dirigida al Vicerectorat de Planificació Econòmica de la Universitat d'Alacant, en la qual es farà constar, entre altres dades, els de tipus bancari on es farà efectiva la transferència.
Setena. Comissions del concurs d'accés
7.1. La composició de la comissió Jutjdora corresponent a cada concurs, nomenada per Resolució de la Universitat d'Alacant de 2 de desembre de 2011, figura en l'annex IV d'aquesta convocatòria.
7.2. Els currículums dels membres titulars es publicaran en la pàgina web del Servei de Selecció i Formació.
7.3. Les comissions jutjadores hauran de constituir-se en el termini màxim de 3 mesos comptador des de l'endemà de la publicació de la convocatòria del concurs d'accés i hauran d'ajustar-se en el seu funcionament a l'establit en la base 6 i següents de la Normativa de desenvolupament d'aquesta Universitat.
Vuitena. Desenvolupament del concurs
8.1. Acte de constitució. En aquest acte la comissió fixarà els criteris específics de valoració, que haurien d'ajustar-se als criteris bàsics establits en l'article 145.2 de l'Estatut de la Universitat d'Alacant i als criteris generals recollits en la base 7 de la Normativa de desenvolupament d'aquesta Universitat. Es publicaran en els locals on es celebre la sessió i en el tauler d'anuncis de l'edifici de Rectorat, amb antelació a l'acte de presentació.
8.2. Presentació. En l'acte de presentació, que serà públic, les o els concursants entregaran a la presidenta o president de la comissió el seu historial acadèmic, docent i investigador per quintuplicat, juntament amb un exemplar de les publicacions i documents acreditatius dels mèrits adduïts i, també per quintuplicat, el projecte docent i investigador. El curriculum vitae haurà d'ajustar-se al model que figura en l'annex III de la present convocatòria.
En aquest mateix acte, la comissió establirà:
a) L'ordre d'actuació de les i dels aspirants en les proves mitjançant sorteig públic.
b) El calendari de les proves, que tindrà lloc en el termini màxim de 15 dies naturals comptador des de l'endemà de l'acte de presentació.
c) El termini fixat perquè qualsevol concursant puga examinar la documentació lliurada per la resta de concursants.
Després de l'acte de presentació, la comissió farà pública en els locals on se celebre la sessió i al tauler d'anuncis de l'edifici de Rectorat una resolució amb els acords adoptats en aquesta sessió.
8.3. Prova.
Totes les proves es realitzaran en sessió pública i tindran caràcter obligatori.
Quan la plaça convocada tinga un perfil lingüístic, el desenvolupament de la prova podrà realitzar-se d'acord amb aquest.
a) Els concursos d'accés a places de catedràtic d'universitat constaran d'una prova dividida en dues parts. La primera comprendrà l'exposició oral dels seus mèrits i historial acadèmic, docent i investigador, així com de les directrius fonamentals del seu projecte docent. La segona part consistirà en l'exposició oral d'un projecte d'investigació. Per al desenvolupament de cadascuna de les parts les o els candidats disposaran d'un temps màxim de 60 minuts. Seguidament, la comissió podrà realitzar preguntes, sol·licitar aclariments i debatre amb la o el concursant tots aquells aspectes que estime rellevants durant un temps màxim de dues hores.
b) Els concursos d'accés a places de professor titular d'universitat constaran d'una prova dividida en dues parts. La primera part comprendrà l'exposició oral dels seus mèrits i historial acadèmic, docent i investigador, així com del seu projecte docent i investigador. El projecte docent haurà d'incloure, en tot cas, el programa d'una o diverses assignatures de matèries bàsiques o obligatòries de plans d'estudi vigents en la Universitat d'Alacant, i haurà de fer referència expressa a la planificació i els recursos docents empleats. Pel desenvolupament d'aquesta part les o els candidats disposaran d'un temps màxim de 60 minuts. Seguidament, la comissió podrà realitzar preguntes, sol·licitar aclariments i debatre amb la o el concursant tots aquells aspectes que estime rellevants durant un temps màxim de 90 minuts.
La segona part de la prova, consistirà en l'exposició oral d'un dels temes continguts en el projecte docent presentat, per al que la o el concursant proporcionarà prèviament a la presidenta o president de la comissió una relació de tres temes dels quals, per sorteig, es triarà un per a ser exposat. Disposarà per a la realització d'aquesta prova d'un temps màxim de 60 minuts. Finalitzada l'exposició, la comissió podrà realitzar preguntes, sol·licitar aclariments i debatre amb la o el concursant tots aquells aspectes que estime rellevants durant un temps màxim de 90 minuts.
En ambdós casos, finalitzada la prova, la comissió o cadascun dels seus integrants, emetrà una valoració raonada sobre cada concursant, ajustada a cadascun dels criteris generals i específics de valoració prèviament establits, en la qual es valorarà l'historial acadèmic, docent i investigador, el projecte docent i investigador, així com les capacitats per a l'exposició i debat davant la comissió demostrades en la prova. A la vista dels informes, la comissió efectuarà una proposta motivada de provisió, que haurà de ser aprovada per, almenys, tres vots a favor.
Novena. Proposta de provisió i reclamacions
9.1. La comissió elevarà al rector, motivadament i amb caràcter vinculant, la proposta de provisió de la plaça, que haurà d'incloure l'avaluació de cada concursant desglossada per cadascun dels aspectes avaluats. Aquesta proposta es publicarà al tauler d'anuncis de l'edifici de Rectorat i en la pàgina web del Servei de Selecció i Formació.
9.2. El procés podrà concloure amb la proposta de la comissió de no proveir la plaça convocada.
9.3. El temps transcorregut entre la publicació de la convocatòria de concurs d'accés i la resolució d'aquest no podrà excedir de sis mesos.
9.4. Contra les propostes de les comissions dels concursos d'accés es podrà presentar reclamació davant el rector en el termini màxim de 10 dies hàbils, comptador des de l'endemà de la seua publicació al tauler d'anuncis de l'edifici de Rectorat.
9.5. Les i els candidats proposats per a cada plaça, en el termini màxim de 10 dies hàbils comptador des de l'endemà de la publicació de la proposta de provisió, hauran d'acreditar el compliment dels requisits establits en la convocatòria mitjançant la presentació de la següent documentació:
a) Fotocopia compulsada del document nacional d'identitat o document equivalent.
b) Documentació acreditativa de complir els requisits específics recollits en l'apartat 2.2 d'aquesta convocatòria.
c) Certificat mèdic oficial de no patir malaltia ni defecte físic o psíquic per a l'acompliment de les funcions corresponents a professor d'universitat.
d) Declaració jurada de no haver estat separada o separat de l'administració de l'Estat, institucional o local, ni de les administracions de les comunitats autònomes, en virtut d'expedient disciplinari, i no trobar-se en situació d'inhabilitació per a l'exercici de la funció pública. Les o els aspirants que no posseïsquen la nacionalitat espanyola hauran de presentar declaració jurada o promesa de no estar sotmeses o sotmesos a sanció disciplinària o condemna penal que impedisca en el seu estat l'accés a la funció pública.
e) Els que tingueren la condició de personal funcionari de carrera, estaran exempts de justificar els documents i requisi¬tos dels apartats b) i c), havent de presentar certificació del ministeri o organisme de què depenguen, acreditant tal condició i quantes circumstàncies consten en el seu full de serveis.
Deu. Nomenament i presa de possessió
10.1. Una vegada realitzat el tràmit anterior, el rector efectuarà el nomenament de la persona o persones proposades, que serà publicat en el Butlletí Oficial de l'Estat i en el Diari Oficial de la Comunitat Valenciana i comunicat als registres oportuns i a la Secretaria General del Consell de Coordinació Universitària, especificant la denominació de la plaça, cos i àrea de coneixement.
10.2. Presa de possessió. En el termini màxim 20 dies, comptador des de l'endemà de la publicació del nomenament en el BOE, la o el candidat proposat haurà de prendre possessió.
Onze. Norma final
Contra la convocatòria, les seues bases i tots els actes administratius es que deriven d'aquesta, que esgoten la via administrativa, pot interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la seua publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la Llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999.
Alacant, 2 de desembre de 2011.- El rector , p. d. (R 21.05.2008), el vicerector d'Ordenació Acadèmica i Professorat: Jesús Pradells Nadal.
ANNEX I
Concurs número: CA164.
Nombre de places: una.
Cos a què pertany la plaça: catedràtic d'universitat (DF00029).
Àrea de coneixement: Química Inorgànica.
Departament: Química Inorgànica.
Activitat docent: la corresponent a l'àrea de Química Inorgànica.
Perfil investigador: Investigació en Química Inorgànica.
Concurs número: CA165.
Nombre de places: una.
Cos a què pertany la plaça: catedràtic d'universitat (DF02710).
Àrea de coneixement: Història del Dret i de les Institucions.
Departament: Ciències Historicojurídiques.
Activitat docent: la corresponent a l'àrea d'Història del dret i de les institucions. Docència en valencià (Nivell C1).
Perfil investigador: Fonts i Institucions del Dret musulmà en al-Andalus.
Concurs número: CA166.
Nombre de places: una.
Cos a què pertany la plaça: catedràtic d'universitat (DF02712).
Àrea de coneixement: Literatura Espanyola.
Departament: Filologia espanyola, Lingüística general i Teoria de la Literatura.
Activitat docent: la corresponent a l'àrea de Literatura Espanyola.
Perfil investigador: Literatura Hispanoamericana Contemporània.
Concurs número: CA167.
Nombre de places: una.
Cos a què pertany la plaça: catedràtic d'universitat (DF02714).
Àrea de coneixement: Química Orgànica.
Departament: Química Orgànica.
Activitat docent: la corresponent a l'àrea de Química Orgànica.
Perfil investigador: Química Orgànica.
Concurs número: CA168.
Nombre de places: una.
Cos a què pertany la plaça: catedràtic d'universitat (DF02717).
Àrea de coneixement: Medicina Preventiva i Salut Pública.
Departament: Infermeria Comunitària, Medicina Preventiva i Salut Pública i Història de la Ciència.
Activitat docent: la corresponent a l'àrea de Medicina Preventiva i Salut Pública.
Perfil investigador: Desigualtats i Caires de Gènere en l'Atenció Sanitària i en Salut Pública.
Concurs número: CA169.
Nombre de places: una.
Cos a què pertany la plaça: catedràtic d'universitat (DF02719).
Àrea de coneixement: Fonaments de l'Anàlisi Econòmica.
Departament: Fonaments de l'Anàlisi Econòmica.
Activitat docent: la corresponent a l'àrea de Fonaments de l'Anàlisi Econòmica.
Perfil investigador: Macroeconomia.
Concurs número: CA170.
Nombre de places: una.
Cos a què pertany la plaça: catedràtic d'universitat (DF02720).
Àrea de coneixement: Fonaments de l'Anàlisi Econòmica.
Departament: Fonaments de l'Anàlisi Econòmica.
Activitat docent: la corresponent a l'àrea de Fonaments de l'Anàlisi Econòmica.
Perfil investigador: Econometria.
Concurs número: CA171.
Nombre de places: una.
Cos a què pertany la plaça: catedràtic d'universitat (DF02722).
Àrea de coneixement: Química Analítica.
Departament: Química Analítica, Nutrició i Bromatologia.
Activitat docent: la corresponent a l'àrea de Química Analítica.
Perfil investigador: Química Analítica.
Concurs número: CA172.
Nombre de places: una.
Cos a què pertany la plaça: professor titular d'universitat (DF02713).
Àrea de coneixement: Química Orgànica.
Departament: Química Orgànica.
Activitat docent: la corresponent a l'àrea de Química Orgànica.
Perfil investigador: Química Orgànica.
Concurs número: CA173.
Nombre de places: una.
Cos a què pertany la plaça: professor titular d'universitat (DF02715).
Àrea de coneixement: Medicina Preventiva i Salut Pública.
Departament: Infermeria Comunitària, Medicina Preventiva i Salut Pública i Història de la Ciència.
Activitat docent: la corresponent a l'àrea de Medicina Preventiva i Salut Pública.
Perfil investigador: Epidemiologia de la Violència de Gènere.
Concurs número: CA174.
Nombre de places: una.
Cos a què pertany la plaça: professor titular d'universitat (DF02716).
Àrea de coneixement: Medicina Preventiva i Salut Pública.
Departament: Infermeria Comunitària, Medicina Preventiva i Salut Pública i Història de la Ciència.
Activitat docent: la corresponent a l'àrea de Medicina Preventiva i Salut Pública.
Perfil investigador: Epidemilogia Social i Política.
Concurs número: CA175.
Nombre de places: una.
Cos a què pertany la plaça: professor titular d'universitat (DF02721).
Àrea de coneixement: Teoria del Senyal i Comunicacions.
Departament: Física, Enginyeria de Sistemes i Teoria del Senyal.
Activitat docent: la corresponent a l'àrea de Teoria del Senyal i Comunicacions.
Perfil investigador: Anàlisi modal de dispositius passius de microones implementats amb guies de secció transversal arbitrària.ANNEX IV
Número de plaça: DF00029.
Categoria de la plaça: catedràtic d'universitat.
Àrea de coneixement: Química Inorgànica.
COMISSIÓ TITULAR
Presidenta: Concepción Salinas Martínez de Lecea, catedràtica d'universitat de la Universitat d'Alacant.
Secretari: Diego Cazorla Amorós, catedràtic d'universitat de la Universitat d'Alacant.
Vocal: Lourdes Hernán Paadín, catedràtica d'universitat de la Universitat de Còrdova.
Vocal: Narcís Homs Martí, catedràtica d'universitat de la Universitat de Barcelona.
Vocal: Francisco Carrasco Marín, catedràtic d'universitat de la Universitat de Granada.
COMISSIÓ SUPLENT
President: Ángel Linares Solano, catedràtic d'universitat de la Universitat d'Alacant.
Secretària: M.ª José Illán Gómez, catedràtica d'universitat de la Universitat d'Alacant.
Vocal: M.ª Angustias Romero Molina, catedràtica d'universitat de la Universitat de Granada.
Vocal: Yolanda Cesteros Fernández, catedràtica d'universitat de la Universitat de Rovira i Virgili.
Vocal: Carmen Navarro Ranninger, catedràtica d'universitat de la Universitat Autònoma de Madrid.
Número de plaça: DF02710.
Categoria de la plaça: catedràtic d'universitat.
Àrea de coneixement: Història del Dret i de les Institucions.
COMISSIÓ TITULAR
President: Agustín Bermúdez Aznar, catedràtic d'universitat de la Universitat d'Alacant.
Secretària: Remedios Ferrero Micó, catedràtica d'universitat de la Universitat de València.
Vocal: José M.ª Vallejo García-Hevia, catedràtic d'universitat de la Universitat de Castella-la Manxa.
Vocal: Feliciano Barrios Pintado, catedràtic d'universitat de la Universitat de Castella-la Manxa.
Vocal: Gregorio Monreal Zia, catedràtic d'universitat de la Universitat Pública de Navarra.
COMISSIÓ SUPLENT
President: Fernando de Arvizu Galarraga, catedràtic d'universitat de la Universitat de Lleó.
Secretària: M.ª Magdalena Rodríguez Gil, catedràtica d'universitat de la Universitat d'Extremadura.
Vocal: Ricardo Gómez Rivero, catedràtic d'universitat de la Universitat Miguel Hernández.
Vocal: Manuel Santana Molina, catedràtic d'universitat de la Universitat d'Alacant.
Vocal: David Torres Sanz, catedràtic d'universitat de la Universitat de Valladolid.
Número de plaça: DF02712.
Categoria de la plaça: catedràtic d'universitat.
Àrea de coneixement: Literatura Espanyola.
COMISSIÓ TITULAR
President: José Carlos Rovira Soler, catedràtic d'universitat de la Universitat d'Alacant.
Secretària: Trinidad Barrera López, catedràtica d'universitat de la Universitat de Sevilla.
Vocal: Fco. Javier Díez de Revenga Torres, catedràtic d'universitat de la Universitat de Múrcia.
Vocal: Manuel Aznar Soler, catedràtic d'universitat de la Universitat de Barcelona.
Vocal: Vicente Cervera Salinas, catedràtic d'universitat de la Universitat de Múrcia.
COMISSIÓ SUPLENT
President: Enrique Rubio Cremades, catedràtic d'universitat de la Universitat d'Alacant.
Secretària: Carmen Ruiz Barrionuevo, catedràtica d'universitat de la Universitat de Salamanca.
Vocal: Rocío Oviedo Pérez de Tudela, catedràtica d'universitat de la Universitat Complutense.
Vocal: Teodosio Fernández Rodríguez, catedràtic d'universitat de la Universitat Autònoma de Madrid.
Vocal: Belén Castro Morales, catedràtica d'universitat de la Universidad de La Laguna.
Número de plaça: DF02714.
Categoria de la plaça: catedràtic d'universitat.
Àrea de coneixement: Química Orgànica.
COMISSIÓ TITULAR
Presidenta: Carmen Nájera Domingo, catedràtica d'universitat de la Universitat d'Alacant.
Secretari: Miguel Yus Astiz, catedràtic d'universitat de la Universitat d'Alacant.
Vocal: Mercedes Álvarez Domingo, catedràtica d'universitat de la Universitat de Barcelona.
Vocal: Santiago Luis Lafuente, catedràtic d'universitat de la Universitat Jaume I.
Vocal: Nuria Sotomayor Anduiza, catedràtica d'universitat de la Universitat del País Basc.
COMISSIÓ SUPLENT
Presidenta: M.ª Cecilia Gómez Lucas, catedràtica d'universitat de la Universitat d'Alacant.
Secretari: José Miguel Sansano Gil, catedràtic d'universitat de la Universitat d'Alacant.
Vocal: Fernando P. Cossío Mora, catedràtic d'universitat de la Universitat del País Basc.
Vocal: Joaquín Plumet Ortega, catedràtic d'universitat de la Universitat Complutense.
Vocal: Antoni Riera Escalé, catedràtic d'universitat de la Universitat de Barcelona.
Número de plaça: DF02717.
Categoria de la plaça: catedràtic d'universitat.
Àrea de coneixement: Medicina Preventiva i Salut Pública.
COMISSIÓ TITULAR
President: Ángel Gil de Miguel, catedràtic d'universitat de la Universitat del Rey Juan Carlos.
Secretària: Rosa Ballester Añón, catedràtica d'universitat de la Universitat Miguel Hernández.
Vocal: Lluis Serra Majem, catedràtic d'universitat de la Universitat de Las Palmas de Gran Canaria.
Vocal: Alberto Manuel Torres Cantero, catedràtic d'universitat de la Universitat de Múrcia.
Vocal: Jóse Ramón Banegas Banegas, catedràtic d'universitat de la Universitat Autònoma de Madrid.
COMISSIÓ SUPLENT
President: Carlos Álvarez-Dardet Díaz, catedràtic d'universitat de la Universitat d'Alacant.
Secretària: M.ª Teresa Ortiz Gómez, catedràtica d'universitat de la Universitat de Granada.
Vocal: Aurora Bueno Cavanillas, catedràtica d'universitat de la Universitat de Granada.
Vocal: Miguel Delgado Rodríguez, catedràtic d'universitat de la Universitat de Jaén.
Vocal: Ángeles Arias Rodríguez, catedràtica d'universitat de la Universitat de Tenerife.
Número de plaça: DF02719.
Categoria de la plaça: catedràtic d'universitat.
Àrea de coneixement: Fonaments de l'Anàlisi Econòmica.
COMISSIÓ TITULAR
Presidenta: Carmen Herrero Blanco, catedràtica d'universitat de la Universitat d'Alacant.
Secretari: Juan Mora López, catedràtic d'universitat de la Universitat d'Alacant.
Vocal: Ferrán Sancho Pifarré, catedràtic d'universitat de la Universitat Autònoma de Barcelona.
Vocal: Antonio Montañés Bernal, catedràtic d'universitat de la Universitat de Saragossa.
Vocal: Dulce Contreras Bayarri, catedràtica d'universitat de la Universitat de València.
COMISSIÓ SUPLENT
Presidenta: Emma Moreno García, catedràtica d'universitat de la Universidad de Salamanca.
Secretari: Jaime Alonso Carrera, catedràtic d'universitat de la Universidad de Vigo.
Vocal: Sara de la Rica Goiricelaya, catedràtica d'universitat de la Universitat del País Basc.
Vocal: Alfonso Novales Cinca, catedràtic d'universitat de la Universitat Complutense.
Vocal: M.ª José Gutiérrez Huerta, catedràtica d'universitat de la Universitat del País Basc.
Número de plaça: DF02720.
Categoria de la plaça: catedràtic d'universitat.
Àrea de coneixement: Fonaments de l'Anàlisi Econòmica.
COMISSIÓ TITULAR
Presidenta: Carmen Herrero Blanco, catedràtica d'universitat de la Universitat d'Alacant.
Secretari: Juan Mora López, catedràtic d'universitat de la Universitat d'Alacant.
Vocal: Ferrán Sancho Pifarré, catedràtic d'universitat de la Universitat Autònoma de Barcelona.
Vocal: Antonio Montañés Bernal, catedràtic d'universitat de la Universitat de Saragossa.
Vocal: Dulce Contreras Bayarri, catedràtica d'universitat de la Universitat de València.
COMISSIÓ SUPLENT
Presidenta: Emma Moreno García, catedràtica d'universitat de la Universidad de Salamanca.
Secretari: Jaime Alonso Carrera, catedràtic d'universitat de la Universidad de Vigo.
Vocal: Sara de la Rica Goiricelaya, catedràtica d'universitat de la Universitat del País Basc.
Vocal: Alfonso Novales Cinca, catedràtic d'universitat de la Universitat Complutense.
Vocal: M.ª José Gutiérrez Huerta, catedràtica d'universitat de la Universitat del País Basc.
Número de plaça: DF02722.
Categoria de la plaça: catedràtic d'universitat.
Àrea de coneixement: Química Analítica.
COMISSIÓ TITULAR
President: Vicente Hernandis Martínez, catedràtic d'universitat de la Universitat d'Alacant.
Secretària: M.ª Luisa Cervera Sanz, catedràtic d'universitat de la Universitat de València.
Vocal: M.ª Cristina Nerín de la Puerta, catedràtica d'universitat de la Universitat de Saragossa.
Vocal: Rita Carabias Martínez, catedràtica d'universitat de la Universitat de Salamanca.
Vocal: Victoria de los Ángeles Salvado Martín, catedràtica d'universitat de la Universitat de Girona.
COMISSIÓ SUPLENT
President: Manuel Valiente Malmagro, catedràtic d'universitat de la Universitat Autònoma de Barcelona.
Secretària: Carmen Cámara Rica, catedràtica d'universitat de la Universitat Complutense.
Vocal: Manuel Hernández Córdoba, catedràtic d'universitat de la Universitat de Múrcia.
Vocal: José Ignacio García Alonso, catedràtic d'universitat de la Universitat d'Oviedo.
Vocal: M.ª Celia García Álvarez-Coque, catedràtica d'universitat de la Universitat de València.
Número de plaça: DF02713.
Categoria de la plaça: professor titular d'universitat.
Àrea de coneixement: Química Orgànica.
COMISSIÓ TITULAR
President: Miguel Yus Astiz, catedràtic d'universitat de la Universitat d'Alacant.
Secretària: Carmen Nájera Domingo, catedràtica d'universitat de la Universitat d'Alacant.
Vocal: Esther Lete Expósito, catedràtica d'universitat de la Universitat del País Basc.
Vocal: Narciso Martín Garrido, professor titular d'universitat de la Universitat de Salamanca.
Vocal: Humberto Rodríguez Solla, professor titular d'universitat de la Universitat d'Oviedo.
COMISSIÓ SUPLENT
President: Fco. Foubelo García, catedràtic d'universitat de la Universitat d'Alacant
Secretària: M.ª Cecilia Gómez Lucas, catedràtica d'universitat de la Universitat d'Alacant
Vocal: Enrique Oltra Ferrero, catedràtic d'universitat de la Universitat de Granada.
Vocal: Eugenio Uriarte Villares, catedràtic d'universitat de la Universitat de Santiago de Compostel·la.
Vocal: Carmen López Leonardo, professora titular d'universitat de la Universitat de Múrcia.
Número de plaça: DF02715.
Categoria de la plaça: professor titular d'universitat.
Àrea de coneixement: Medicina Preventiva i Salut Pública.
COMISSIÓ TITULAR
President: Carlos Álvarez-Dardet Díaz, catedràtic d'universitat de la Universitat d'Alacant.
Secretària: M.ª Teresa Ruiz Cantero, professora titular d'universitat de la Universitat d'Alacant.
Vocal: M.ª José Rabanaque Hernández, professora titular d'universitat de la Universitat de Saragossa.
Vocal: Pilar Carrasco Garrido, professora titular d'universitat de la Universitat Rey Juan Carlos.
Vocal: Ildefonso Hernández Aguado, catedràtic d'universitat de la Universitat Miguel Hernández.
COMISSIÓ SUPLENT
President: Ángel Gil de Miguel, catedràtic d'universitat de la Universidad de Rey Juan Carlos.
Secretària: Elena Ronda Pérez, professora titular d'universitat de la Universitat d'Alacant.
Vocal: Miquel Porta Serra, catedràtic d'universitat de la Universitat Autònoma de Barcelona.
Vocal: Aurora Bueno Cavanillas, professora titular d'universitat de la Universitat de Granada.
Vocal: Ana M.ª García García, professora titular d'universitat de la Universitat de València.
Número de plaça: DF02716.
Categoria de la plaça: professor titular d'universitat.
Àrea de coneixement: Medicina Preventiva i Salut Pública.
COMISSIÓ TITULAR
President: Carlos Álvarez-Dardet Díaz, catedràtic d'universitat de la Universitat d'Alacant.
Secretària: M.ª Teresa Ruiz Cantero, professora titular d'universitat de la Universitat d'Alacant.
Vocal: M.ª José Rabanaque Hernández, professora titular d'universitat de la Universitat de Saragossa.
Vocal: Pilar Carrasco Garrido, professora titular d'universitat de la Universitat Rey Juan Carlos
Vocal: Ildefonso Hernández Aguado, catedràtic d'universitat de la Universitat Miguel Hernández.
COMISSIÓ SUPLENT
President: Ángel Gil de Miguel, catedràtic d'universitat de la Universitat Rey Juan Carlos.
Secretària: Elena Ronda Pérez, professora titular d'universitat de la Universitat d'Alacant.
Vocal: Miquel Porta Serra, catedràtic d'universitat de la Universitat Autònoma de Barcelona.
Vocal: Aurora Bueno Cavanillas, professora titular d'universitat de la Universitat de Granada.
Vocal: Ana M.ª García García, professora titular d'universitat de la Universitat de València.
Número de plaça: DF02721.
Categoria de la plaça: professor titular d'universitat.
Àrea de coneixement: Teoria del Senyal i Comunicacions.
COMISSIÓ TITULAR
President: Vicente Boria Esbert, catedràtic d'universitat de la Universitat Politècnica de València.
Secretària: Carolina Pascual Villalobos, professora titular d'universitat de la Universitat d'Alacant.
Vocal: M.ª Carmen Bachiller Martín, professora titular d'universitat de la Universitat Politècnica de València.
Vocal: Eva Rajo Iglesias, professora titular d'universitat de la Universitat Carlos III.
Vocal: Juan José Galiana Merino, professor titular d'universitat de la Universitat d'Alacant.
COMISSIÓ SUPLENT
President: Alejandro Álvarez Melcón, catedràtic d'universitat de la Universitat Politècnica de Cartagena.
Secretària: Beatriz Ortega Tamarit, catedràtica d'universitat de la Universitat Politècnica de València.
Vocal: Encarnación Gimeno Nieves, professora titular d'universitat de la Universitat d'Alacant.
Vocal: Germán Torregrosa Penalva, professor titular d'universitat de la Universitat Miguel Hernández.
Vocal: Enrique Bronchalo Bronchalo, professor titular d'universitat de la Universitat Miguel Hernández.